**Izziņa par atzinumos sniegtajiem iebildumiem par Ministru kabineta noteikumu projektu "Grozījumi Ministru kabineta 2019. gada 19. novembra noteikumos Nr. 541 "Noteikumi par tīmekļvietņu vai mobilo lietotņu pakalpojuma sniedzējiem pasažieru komercpārvadājumos ar taksometru un vieglo automobili""**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 28.04.2021. |
| Saskaņošanas dalībnieki | Tieslietu ministrija, Finanšu ministrija |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrija,  |   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |    |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | 11.2. autovadītāja personas kods (rezidentiem), personas identifikācijas numurs rezidences valstī un valsts nosaukums (nerezidentiem); | **Finanšu ministrija**1. Lai saskaņotu sniedzamās informācijas apjomu nozares dalībniekiem, lūdzam aizstāt Ministru kabineta noteikumu projekta “Grozījumi Ministru kabineta 2019.gada 19.novembra noteikumos Nr.541 “Noteikumi par tīmekļvietņu vai mobilo lietotņu pakalpojuma sniedzējiem pasažieru komercpārvadājumos ar taksometru un vieglo automobili”” 1.punktā, kas paredz precizēt noteikumu 11.2.apakšpunktu, vārdus “autovadītāja personas kods (rezidentiem), personas identifikācijas numurs rezidences valstī un valsts nosaukums (nerezidentiem)” ar vārdiem “autovadītāja personas kods vai Valsts ieņēmumu dienesta piešķirts unikāls reģistrācijas numurs, ja autovadītājam nav Latvijas Republikas Iedzīvotāju reģistra piešķirtā personas koda”. | **Iebildums ņemts vērā.**Precizēts noteikumu projekts un anotācija.  | 11.2. autovadītāja personas kods vai Valsts ieņēmumu dienesta piešķirts nodokļu maksātāja reģistrācijas kods, ja autovadītājam nav Pilsonības un migrācijas lietu pārvaldes piešķirtā personas koda; |
| 2. | Noteikumu projekta anotācijas I sadaļas 2.punkts. | **Finanšu ministrija**2.Attiecīgi lūdzam precizēt anotācijas I sadaļas 2.punktu (3.lpp.) aiz vārdiem “Tātad ar grozījumiem noteikumu projektā ir paredzēts:”, izsakot 1.punkta 2.apakšpunktu šādā redakcijā:“- noteikt noteikumu Nr.541 11.2.apakšpunktā un noteikumu Nr.405 69.7.1.2.apakšpunktā prasību, ka gan tīmekļvietņu un mobilo lietotņu pakalpojuma sniedzēji, gan pārvadātāji, kas veic pasažieru komercpārvadājumus ar taksometriem, nosūta VID informāciju par autovadītāja personas kodu vai Valsts ieņēmumu dienesta piešķirtu unikālu reģistrācijas numuru, ja autovadītājam nav Latvijas Republikas Iedzīvotāju reģistra piešķirtā personas koda, tādējādi informācijas sniegšanas apjomā attiecībā uz autovadītāju nosakot vienādas prasības visiem nozares dalībniekiem.”. | **Iebildums ņemts vērā.** | Precizēts noteikumu projekta anotācijas I sadaļas 2.punkts. |
| 3. | 11.2. autovadītāja personas kods (rezidentiem), personas identifikācijas numurs rezidences valstī un valsts nosaukums (nerezidentiem); | **Tieslietu ministrija**Vēršam uzmanību uz to, ka nav skaidrs, kas ir grozījumu noteikumos Nr. 405 1. punktā paredzētajā Ministru kabineta 2019. gada 27. augusta noteikumu Nr. 405 "Noteikumi par pasažieru komercpārvadājumiem ar taksometru" (turpmāk – noteikumi Nr. 405) 69.7.1.2. apakšpunktā minētais Valsts ieņēmumu dienesta piešķirtais unikālais reģistrācijas numurs, un saskaņā ar kuru normatīvo aktu tas tiek piešķirts.Vienlaikus vēršam uzmanību uz to, ka 2021. gada 28. jūnijā stāsies spēkā Fizisko personu reģistra likums. Fizisko personu reģistra likuma 6. panta pirmā daļa noteic, ka, iekļaujot Fizisko personu reģistrā ziņas par personu, Pilsonības un migrācijas lietu pārvalde tai piešķir automātiski ģenerētu individuālu personas kodu. Savukārt grozījumu noteikumos Nr. 405 1. punktā paredzētajā noteikumu 69.7.1.2. apakšpunktā ir minēts Latvijas Republikas Iedzīvotāju reģistra piešķirtais personas kods. Turklāt vēršam uzmanību uz to, ka atbilstoši noteikumu Nr. 405 85. punktā noteiktajam noteikumu Nr. 405 69.7. apakšpunkts attiecībā uz pārvadājumu pakalpojuma sniedzēja pienākumu sūtīt Valsts ieņēmumu dienestam informāciju par pārvadājumiem stājas spēkā 2021. gada 1. jūlijā.Papildus vēršam uzmanību uz to, ka nav skaidrs, kādēļ grozījumu noteikumos Nr. 405 1. punktā paredzētajā noteikumu Nr. 405 69.7.1.2. apakšpunktā ir minēts autovadītāja personas kods vai Valsts ieņēmumu dienesta piešķirts unikāls reģistrācijas numurs, ja autovadītājam nav Latvijas Republikas Iedzīvotāju reģistra piešķirtais personas kods. Savukārt grozījumu noteikumos Nr. 541 1. punktā paredzētajā Ministru kabineta 2019. gada 19. novembra noteikumu Nr. 541 "Noteikumi par tīmekļvietņu vai mobilo lietotņu pakalpojuma sniedzējiem pasažieru komercpārvadājumos ar taksometru un vieglo automobili" (turpmāk – noteikumi Nr. 541) 11.2. apakšpunktā ir minēts autovadītāja personas kods (rezidentiem), personas identifikācijas numurs rezidences valstī un valsts nosaukums (nerezidentiem).Ievērojot minēto, lūdzam izvērtēt grozījumu noteikumos Nr. 405 1. punktā paredzētajā noteikumu 69.7.1.2. apakšpunktā un grozījumu noteikumos Nr. 541 1. punktā paredzētajā noteikumu 11.2. apakšpunktā ietverto regulējumu un precizēt to, kā arī papildināt grozījumu noteikumos Nr. 541 un grozījumu noteikumos Nr. 405 sākotnējās *(ex-ante)* ietekmes novērtējuma ziņojumu (turpmāk – anotācija) ar atbilstošu skaidrojumu | **Iebildums ņemts vērā.**Noteikumu projekts precizēts, vienādojot normu ar saistīto Ministru kabineta noteikumu projektu (Grozījumi Ministru kabineta 2019.gada 27.augusta noteikumos Nr.405 “Noteikumi par pasažieru komercpārvadājumiem ar taksometru” 69.7.1.2. apakšpunkta redakciju. | 11.2. autovadītāja personas kods vai Valsts ieņēmumu dienesta piešķirts nodokļu maksātāja reģistrācijas kods, ja autovadītājam nav Pilsonības un migrācijas lietu pārvaldes piešķirtā personas koda; |

Atbildīgā amatpersona A.Novikova

Satiksmes ministrijas

Sabiedriskā transporta pakalpojumu departamenta direktore

67028325

Annija.Novikova@sam.gov.lv